RAHVASPRINT					                       Registreeritud EAL-is
									                 Nr.    / RS
								    	                            .2003.a.

Karikavõistluse IGAMEHE RALLISPRINT 2003 IV etapp
“RAADIO KUKU - ESKARO 2003”
24. augustil 2003.a.  Harjumaal Jaanimäel

J U H E N D

1.	Programm

1.1	Esmaspäeval,  28. juulil avaldatakse internetis võistlusjuhend 
1.2	Esmaspäeval, 04. augustil algab registreerimine 
1.3	Teisipäeval, 19. augustil lõpeb registreerimine 
1.4	Reedel, 22.08. avaldatakse internetis stardijärjekord (www.auto.ee/igamehe)
1.5	Pühapäeval, 24. augustil: 
09.00 - 11.00 Dokumentide kontroll, tehniline kontroll
09.00 – 11.30 Trass avatud võistlejatele jalgsi tutvumiseks
11.30  Võistluse avamine
orient.  12.00 Start esimesele võistlusautole
orient.  18.00 Autasustamine, võistluse lõpetamine 

2.	Aeg ja Koht 

2.1	Võistlus toimub pühapäeval, 24. augustil 2003.a. Jaanimäe ringil (Rahula küla Saku vald Harjumaa). 
Dokumentide kontroll ja tehniline kontroll võistluspaigas.
2.2	Info võistluse kohta:
tel. 056 625 988 või e-mailil andre@raudroos.ee 

3.	Määrang

3.1	Võistlus viiakse läbi kehtiva Rahvasprindi Võistlusmääruse, karikavõistluse IGAMEHE RALLISPRINT 2003 üldjuhendi ja käesoleva võistlusjuhendi järgi.
3.2	Võistlus on karikasarja “IGAMEHE RALLISPRINT 2003” IV etapiks.
3.3	Võistlus on MOSKVICH LIIGA 2003.a. võistlussarja VII etapiks.

4.	Korraldajad 

4.1	Võistluse korraldaja on MTÜ SK Raudroos.
4.2	Võistluse juht  - Jaan Ollino,  tel. 050 66660
4.3	Peakohtunik  - Andre Leet, tel. 050 77798
4.4	Tehniline kontroll  - Kalev Vilgats.
4.5	Peaajamõõtja - Vallo Jõeorg.

5.	Võistluse kirjeldus 

5.1	Võistlustrassi pikkus on 1050 m. 
5.2	Võistlustrass on immutatud kruusakattel, start asfaldil.
5.3	Treeningsõite ei toimu, rajaga on lubatud tutvuda jalgsi selleks ettenähtud ajal.
5.4	Stardijärjestus vooru esimese võistleja stardiajaga avaldatakse Ametlikul Teadetetahvlil iga vooru eel hiljemalt 10 minutit enne esimese võistlusauto starti.
5.5	Stardihetkeks on punaste fooritulede kustumise hetk, aeg mõõdetakse elektrooniliselt 1/100 sek täpsusega. Valestart fikseeritakse fotosilmaga.
5.6	Stardijärjekorra määrab korraldaja, see avaldatakse 2 päeva enne võistlust internetileheküljel www.auto.ee/igamehe ning võistluspäeval Ametlikul Teadetetahvlil. 
5.7	Ametlik Teadetetahvel asub stardis.

6.	Võistlusautod, tehnonõuded, varustus 

6.1	Võistlusautod peavad vastama EAL Tehnikakomitees 26.02.2003 kinnitatud Rahvaalade Võistlusautode Tehnonõuetele (Avaldatud rahvasprindi Võistlusmääruse lisas). 
6.2	Lisa- ja ohutusvarustusest on lubatud võistluse ajaks eemaldada varuratas, tungraud, tõkiskingad, ohukolmnurk. Tulekustuti ja autoapteegi eemaldamine ei ole lubatud. 
6.3	Vältimaks arusaamatusi võistluspäeval on võimalik tehnilise seisundi mittevastavuse kahtluse korral eelnevalt konsulteerida või auto ette näidata Tallinnas EAL tehnikakomitee esindajale (Antti Jermann,  Lohu 12 Tallinn 
Tel. 6544808, 05039272,  e-mail: antti@jermann.ee)
6.4	Tehnilist kontrolli mitteläbinud võistlusautot starti ei lubata.
6.5	Võistlusauto tehnoseisundit ja rehve võib korraldaja kontrollida ka iga vooru eel,  tehnonõuetele mittevastavat autot (näit.lõigatud rehvid vms) vooru starti ei lubata.
6.6	Rendiautol võistlemine on lubatud ainult eelneval kokkuleppel korraldajate ja rendifirmaga (punkt ei kehti liisingautode kohta). 
6.7	Võistlusnumbrid ja reklaamkleebised väljastab korraldaja, need paigaldatakse võistleja poolt enne tehnilist kontrolli järgmiselt:
6.7.1	Stardinumber – esiosa külgedele (2 tk, mitme võistleja puhul üksteise alla)
6.7.2	Väike stardinumber võistluse logoga – esikapotile (1 tk)
6.7.3	Kleebis RAADIO KUKU – esikapotile (1 tk)
6.7.4	Kleebis ESKARO – tagaosa külgedele (2 tk)
6.7.5	Kleebis T-PUHTAX – pagasiruumi kaanele, tagaluugile või tagaklaasile (1 tk)
6.7.6	Reserveeritud kleebise (1 tk) koht esikapotil.
6.8	Juhul, kui võistleja keeldub või eemaldab võistluse ajal korraldaja poolt ettenähtud sponsorreklaami võistlusautol, lubatakse võistleja (vooru) starti peale kahekordse maksimaalse stardimaksu tasumist

7.	Võistlejad, võistlusklassid

7.1	Võistlusklassid (vastavalt KV üldjuhendile ja Moskvich Liiga tehnotingimustele):
1.	Kaherattaveolised autod mootori kubatuuriga kuni 1800 cm3 (2WD-V)
2.	Kaherattaveolised autod mootori kubatuuriga üle 1800 cm3  (2WD-S)
3.	Neljarattaveolised autod (4WD)
4.	Naised 2WD ja 4WD autodel ühises arvestuses (N)
5.	Moskvich Liiga tehnotingimustele vastavad autod (Moskvich)
7.2	Ühe autoga võib osaleda ühes klassis kuni kaks võistlejat (kolmas ja neljas võistleja sama autoga võivad osaleda klassis N), sellest tuleb teavitada korraldajat registreerimisel. 
7.3	Kui võistlusautoga osaleb kaks või enam võistlejat, tohib võistlussõidu ajal olla nähtaval ainult õige stardinumber (ülejäänud stardinumbrid tuleb võistlejal sõidu ajaks kinni katta).

8.	Mandaadis esitatavad dokumendid

8.1	Juhtimisõigust tõendav dokument.
8.2	Sõiduki registreerimistunnistus kehtiva tehnoülevaatuse märkega.
8.3	Sõiduki kasutusõigust tõendav dokument (vajadusel).
8.4	Sõiduki kohustusliku Liikluskindlustuse poliis.
8.5	EAL litsents või Võistlejakaart (sisaldab kindlustust, võimalik osta kohapeal ja kehtib kõikidel 2003.a. EAL-is registreeritud Igamehe Rallisprindi, rahvaralli- ja autoorienteerumisvõistlustel, hind 300 EEK. Võistlejakaardi taotlejatel kohustuslik kaasa võtta dokumendifoto 3x4).

9.	Registreerimine ja osavõtumaks 

9.1	Võistlusele saab registreeruda ainult internetileheküljel www.auto.ee/igamehe oleva registreerimisankeedi alusel. Võistlusautode pääs võistlejate parklasse toimub registreerimisankeedis märgitud auto registreerimisnumbri alusel. 
9.2	Osavõtutasu kuni 19.08.2003 kõikides klassides 250 EEK võistleja kohta.
9.3	Maksta saab ülekandega MTÜ SK Raudroos arvelduskontole 10220023388016 Eesti Ühispangas (selgituseks märkida osaleja(te) nimi) või sularahas. 
9.4	Registreerimisankeedi täitnud võistlejaid, kellelt osavõtutasu on sularahas või ülekandega 19.augustiks laekumata, ei loeta registreerunud võistlejateks. Registreerimisankeedi täitmine ei ole stardikoha broneerimise aluseks. 
9.5	Stardikohad täidetakse ja registreerunud võistlejate nimed avaldatakse internetileheküljel www.auto.ee/igamehe registreerimisankeedi täitnud võistlejate osavõtutasude laekumise järjekorras. 
9.6	Peale 19.08.2003.a. panka laekunud, samuti starti lubatute maksimumarvu ületanute osavõtutasud kantakse tagasi peale võistluse toimumist.
9.7	Vabade stardikohtade olemasolul toimub 20-21.08 (kell 10.00-17.00) lisaregistreerimine. Lisaregistreerimisel on osavõtutasu kõikides klassides 300 EEK. Lisaregistreerimine toimub ainult vastavalt telefoni teel (050 77798) saadud instruktsioonidele. 
9.8	Kohapeal (võistluspaigas) registreerimist ei toimu.
9.9	Starti mitteilmunud registreeritud võistlejatele osalustasu ei tagastata.
9.10	Korraldaja võib kuni 90% makstud osalustasust tagastada võistlejale, kes teatab kuni 19.augustini oma mitteosalemisest.
9.11	Võistlusele lubatakse kuni 120 võistlejat. 
9.12	Hooldusautodele on lubatud tasuline sissesõit võistlejate parklasse hinnaga 100 EEK, maksmine kohapeal. 

10.	Üldised kohustused 

10.1	Võistlejad peavad järgima kohtunike korraldusi kogu võistluse jooksul. 
10.2	Võistlusrajal raske avarii teinud võistlejad on kohustatud koheselt läbima kohapealse arstliku kontrolli ka nähtavate vigastuste puudumisel.
10.3	Võistlusautol peavad korraldaja poolt antud võistlusnumbrid ja reklaamkleebised olema ettenähtud kohas ning nähtavad (v.a. p.7.3. nimetatud juhul) kuni võistluse lõpuni. 
10.4	Võistluspaigas võistlustrassi välisel alal on keelatud liikuda kiiremini kui 20 km/h. Kohtuniku poolt fikseeritud silmnähtava kiiruseületamisega kaasneb võistluselt eemaldamine. 
10.5	Võistluse toimumise ajal (peale tehnilist kontrolli kuni protestiaja lõpuni) võistluspaiga territooriumilt võistlusautoga lahkumine ilma peakohtuniku loata loetakse võistluse katkestamiseks.  Seda ka juhul, kui võistlejal on kirjas kahe vooru tulemused.
10.6	Iga võistleja osaleb omal vastutusel. Võidusõidust tulenevat kahju ei hüvitata võistluse korraldajate ega raja haldajate/omanike poolt.

11.	Tulemuste arvestamine 

11.1	Arvestust peetakse viies võistlusklassis eraldi.
11.2	Võistlejate paremusjärjestus igas klassis määratakse kahe parema vooru aegade summeerimise teel. Kõrgema koha saab väiksema ajaga võistleja. 

12.	 Protestid

12.1	Protestimaks on 1000 EEK, mootori kubatuuri mõõtmist eeldav protest - 3000 EEK. Protestimaks tagastatakse õigustatud protesti korral. 
12.2	Protestid mootori kubatuuri kohta võib kohapealsete vajalike mõõteseadmete puudumise korral erandkorras lahendada ka kolme tööpäeva jooksul peale võistluse toimumist ja ametlike tulemuste avaldamist, õigustatud protesti korral kuuluvad auhinnad hilisemale ümberjagamisele.
12.3	Kõik kulutused auto kontrollimiseks ja transpordiks tuleb katta:
- hagejal, kui protesti ei rahuldatud
- kostjal, kui protest rahuldati.

13.	 Autasustamine, auhinnad 

13.1	Iga võistlusklassi kolme paremat võistlejat autasustatakse medali ja aukirjaga. 
13.2	Auhinnad parematele ja loosiauhinnad võistluse toetajatelt.
13.3	Loositakse 2 tasuta osalust järgmisele Igamehe Rallisprindi etapile.
13.4	Loosiauhinnad loositakse kohalolevate võistlejate vahel autasustamise käigus. Autasustatavad on kohustatud osalema tseremoonial. Puudumisel kaotavad nad õiguse auhindadele.

14.	Lisasätted

14.1	Korraldaja jätab endale õiguse teha muudatusi võistluse ajakavas ja võistluse käigus.
14.2	Korraldajal on õigus eemaldada võistluselt koos tulemuste tühistamisega käesolevat juhendit mittetäitvad, samuti ebakained, ebasportlikult ja ebaviisakalt käituvad võistlejad.
14.3	Kõik käesoleva juhendiga määratlemata juhtumid lahendab võistluse juht kohapeal.